17.

L-Appendiċi 8 li ġej huwa miżjud: “Appendiċi 8 REKWIŻITI TA’ RAPPORTAR TA’ DEJTA DWAR IL-LIVELL TA’ SELF GĦAL TITOLI GGARANTITI MINN ASSI Dejta dwar il-livell ta’ self tiġi ppreżentata lil u ppubblikata elettronikament fir-repożitorju tad-dejta dwar il-livell ta’ self b’konformità mar-rekwiżiti tal-Eurosistema, inter alia, aċċess miftuħ, kopertura, non-diskriminazzjoni, struttura ta’ governanza xierqa, trasparenza, u indikata bħala tali mill-BĊE, skont ir-rekwiżiti stipulati f’dan l-Appendiċi. Għal dan il-għan, jintuza l-galvu relevanti għar-rappurtar ta’ dejta dwar il-livell ta’ self għal kull tranżazzjoni individwali, skont il-klassi ta’ assi li tinkludi l-pul ta’ assi li jiġġeneraw il-fluss ta’ flus kontanti (*************). Id-dejta dwar il-livell ta’ self għandu jiġi rappurtat tal-anqas fuq bażi trimestrali, mhux aktar tard minn xahar wara d-data li fiha hu dovut il-ħlas ta’ imgħax fuq it-titolu ggarantit minn assi in kwistjoni. Jekk dejta dwar il-livell ta’ self ma tiġix irrappurtata jew aġġornata fi żmien xahar wara id-data tal-ħlas tar-rata ta’ imgħax relevanti, allura t-titolu ggarantit minn assi ma jibqax eliġibbli. Sabiex tiġi żgurata konformità ma’ dawn ir-rekwiżiti, ir-repożitorju ta’ dejta dwar il-livell ta’ self għandu jagħmel kontrolli awtomatizzati tal-konsistenza u l-preċiżjoni fuq rapporti ta’ dejta dwar il-livell ta’ self li hija ġdida u/jew aġġornata għal kull tranżazzjoni. Mid-data tal-applikazzjoni tar-rekwiżiti ta’ rappurtar ta’ dejta dwar il-livell ta’ self għal titoli ggarantiti minn assi, jiġifieri il-klassi ta’ assi relevanti skont il-galvu, informazzjoni dettaljata fir-rigward tal-pul ta’ assi li jiġġeneraw il-fluss ta’ flus kontanti fuq livell ta’ self b’self għandu jingħata biex titolu ggarantit minn assi isir jew jibqa’ eliġibbli. Fi żmien tliet xhur it-tiolu ggarantit minn assi għandu jikseb livell ta’ konformità minimu obbligatorju, ivvalutat b’referenza għad-disponibbiltà ta’ informazzjoni f’oqsma ta’ dejta partikolari tal-galvu għar-rapportar ta’ dejta dwar il-livell ta’ self. Sabiex jinqabdu oqsma li mhumiex disponibbli, sett ta’ sitt opzjonijiet ‘Ebda dejta’ (ND –No data) huwa inkluż f’kull galvu ta’ dan it-tip u għandhom jintużaw kull meta dejta partikoalri ma tistax tiġi ppreżentata skont il-galvu. Hemm ukoll is-seba’ opzjoni ND li tapplika biss għall-galvu CMBS. L-opzjonijiet ND u t-tifsiriet tagħhom huma stipulati fit-tabella li ġejja: Opzjonijiet ‘Ebda dejta’ Spjegazzjoni ND1 Dejta mhux miġbura għax mhux meħtieġa mill-kriterji ta’ sottoskrizzjoni ND2 Dejta miġbura fl-applikazzjoni imma mhux mitfuha fis-sistema ta’ rapportar meta titlesta. ND3 Dejta miġbura fl-applikazzjoni imma mitfuha f’sistema separata minn dik ta’ rapportar ND4 Dejta miġbura imma disponibbli biss minn SSSS-XX ND5 Mhux relevanti ND6 Mhux applikabbli għall-ġurisdizzjoni ND7 Għal self CMBS biss b’valur ta’ anqas minn EUR 500 000 , jiġifieri l-valur tal-bilanċ kollu tas-self kummerċjali meta oriġina Il-perijodu tranżitorju ta’ disa’ xhur li ġej japplika lit-titoli kollha ggarantiti minn assi (ir-rekwiżiti ta’ rappurtar ta’ dejta dwar il-livell ta’ self japplikaw għall-klassi ta’ assi relevanti skont id-data): — l-ewwel trimestru wara d-data li fiha japplikaw ir-rekwiżiti huwa perijodu ta’ prova. Dejta dwar il-livell ta’ self għandha tiġi rapportata, iżda ma hemm ebda limiti speċifiċi fir-rigward tan-numru ta’ oqsma obbligatorji li fihom ND1 sa ND7, — fit-tieni trimestru, in-numru ta’ oqsma obbligatorji li fihom ND1 ma jistgħux jaqbżu 30 % tan-numru totali ta’ oqsma obbligatorji u n-numru ta’ oqsma obbligatorji li fihom ND2, ND3 jew ND4 ma jistgħux jaqbżu 40 % tan-numru totali ta’ oqsma obbligatorji, — fit-tieni trimestru, in-numru ta’ oqsma obbligatorji li fihom ND1 ma jistgħux jaqbżu 10 % tan-numru totali ta’ oqsma obbligatorji u n-numru ta’ oqsma obbligatorji li fihom ND2, ND3 jew ND4 ma jistgħux jaqbżu 20 % tan-numru totali ta’ oqsma obbligatorji, — fi tmiem il-perijodu tranżitorju ta’ disa’ xhur, m’għandux ikun hemm oqsma obbligatorji fid-dejta dwar il-livell ta’ self li jkun fih valuri ND1, ND2, ND3 jew ND4 għal tranżazzjoni individwali. Bl-applikazzjoni ta’ dawn il-limiti minimi, ir-repożitorju tad-dejta dwar il-livell ta’ self ser jiġġenera u jassenja punteġġ lil kull tranżazzjoni ta’ titolu ggarantit minn assi malli tiġi ppreżentata u pproċessata d-dejta dwar il-livell ta’ self. Dan il-punteġġ ser jirrifletti n-numru ta’ oqsma obbligatorji li fihom ND1 u n-numru ta’ oqsma obbligatorji li fihom ND2, ND3 jew ND4, f’kull każ ipparagunati man-numru totali ta’ oqsma obbligatorji. F’dan ir-rigward, l-opzjonijiet ND5, ND6 u ND7 jistgħu jintużaw biss jew l-oqsma ta’ dejta relevanti fil-galvu għar-rapportar ta’ dejta dwar il-livell ta’ self jippermettu dan. Il-kombinazzjoni tar-referenzi għaż-żewġ limiti minimi tipproduċi l-firxa li ġejja ta’ punteġġi tad-dejta dwar il-livell ta’ self: Matriċi tal-valur tal-punteġġ Oqsma ND1 0 ≤ 10 % ≤ 30 % > 30 % ND2 jew ND3 jew ND4 0 A1 B1 C1 D1 ≤ 20 % A2 B2 C2 D2 ≤ 40 % A3 B3 C3 D3 > 40 % A4 B4 C4 D4 Skont il-perijodu tranżitorju stipulat aktar ’il fuq, il-punteġġ għandu jitjieb b’mod gradwali għal kull trimestru, skont il-ħarsa ġenerali li ġejja: Kronoloġija Valur tal-punteġġ (trattament ta’ eliġibbiltà) l-ewwel trimestru (preżentazzjoni inizzjali) (ebda limitu minimu infurzat) it-tieni trimestru C3 (bħala miminu) it-tielet trimestru B2 (bħala miminu) mir-raba’ trimestru ’l quddiem A1 Għal titoli ggarantiti minn ipoteki residenzjali (RMBS — residential-mortgage backed securities), ir-rekwiżiti ta’ informazzjoni self b’self għandhom japplikaw mit-3 ta’ Jannar 2013 u l-perijodu tranżitorju ta’ disa’ xhur jintemm fit-30 ta’ Settembru 2013. Għal titoli ggarantiti minn assi fejn l-assi li jiġġeneraw il-fluss ta’ flus kontanti jinkludu self lill-impriżi żgħar u ta’ daqs medju (SME), ir-rekwiżiti ta’ informazzjoni self b’self ser japplikaw mill-1 ta’ Jannar 2012 u l-perijodu tranżitorju ta’ disa’ xhur jintemm fit-30 ta’ Settembru 2013. Għal titoli ggarantiti minn ipoteki kummerċjali (CMBS commercial mortgage-backed securities), ir-rekwiżiti ta’ informazzjoni self b’self għandhom japplikaw mill-1 ta’ Marzu 2013 u l-perijodu tranżitorju ta’ disa’ xhur jintemm fit-30 ta’ Novembru 2013. Għal titoli ggarantiti minn assi fejn l-assi li jiġġeneraw il-fluss ta’ flus kontanti jinkludu self lill-impriżi żgħar u ta’ daqs medju, ir-rekwiżiti ta’ informazzjoni self b’self ser japplikaw mill-1 ta’ Jannar 2012 u l-perijodu tranżitorju ta’ disa’ xhur jintemm fit-30 ta’ Settembru 2014. Titoli ggarantiti minn assi maħruġin aktar tard minn disa’ xhur wara d-data li fiha japplikaw ir-rekwiżiti ġodda ta’ rapportar ta’ dejta dwar il-livell ta’ self (**************) għandhom jikkonformaw bis-sħiħ mar-rekwiżiti ta’ rapportar sa mil-preżentazzjoni inizzjali ta’ dejta dwar il-livell ta’ self, jiġifieri mal-ħruġ. Tranżazzjonijiet ta’ titoli ggarantiti minn assi li diġa’ jeżistu u li ma jikkonformawx ma’ xi wieħed mill-galvi għar-rapportar ta’ dejta dwar il-livell ta’ self ser jibqgħu eliġibbli sal-31 ta’ Marzu 2014. L-Eurosistema ser tivvaluta każ b’każ jekk titolu partikolari ggarantit minn assi jistax jibbenefika minn din id-dispożizzjoni ta’ anterjorità.